
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1955 

12 Αυγούστου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Ορισμός της ΚΒ ΗΕΙ_1_Α3 Ι-Τϋ ως Κοινοποιημένου Ορ¬ 
γανισμού σύμφωνα με το άρθρο 12 της υπ’ αριθμ. 
50268/5137/13.09.2007 κοινής υπουργικής απόφα¬ 
σης για την Ηλεκτρομαγνητική Συμβατότητα. 1 

Καθορισμός των όρων διενέργειας και των προϋ¬ 
ποθέσεων συμμετοχής σε διεθνείς διαγωνισμούς 
για την ανάδειξη ιδιωτών επενδυτών στις Εται¬ 
ρείες Παροχής Αερίου (Ε.Π.Α.) Στερεός Ελλάδας 
και Εύβοιας, Κεντρικής Μακεδονίας, και Ανατολι¬ 


κής Μακεδονίας και Θράκης αντίστοιχα. 2 

ΑΠΟΦΑΣΕΙ Σ 

Αριθμ. 37841/628 (1) 


Ορισμός της ΚΒ ΗΕΙ_Ι_Α3 ΠΌ ως Κοινοποιημένου Ορ¬ 
γανισμού σύμφωνα με το άρθρο 12 της υπ’ αριθμ. 
50268/5137/13.09.2007 κοινής υπουργικής απόφασης 
για την Ηλεκτρομαγνητική Συμβατότητα. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) Της παραγράφου 6 του άρθρου 40 του ν. 4070/2012 
(Α' 82) «Ρυθμίσεις Ηλεκτρονικών Επικοινωνιών, Μεταφο¬ 
ρών, ΔημοσίωνΈργων και άλλες διατάξεις», όπως ισχύει. 

β) Του Αρθρου 90 του π.δ. 63/2005 (Α' 98) «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα». 

γ) Του π.δ. 293/1999 (Α' 263) «Οργανισμός του Υπουρ¬ 
γείου Μεταφορών και Επικοινωνιών», όπως ισχύει. 

δ) Του άρθρου 10 της υπ’ αριθμ. 50268/5137/13.09.2007 
(Β' 1853) κοινής υπουργικής απόφασης «Προσαρμογή 
της ελληνικής νομοθεσίας στην οδηγία 2004/108/ΕΚ για 
την ηλεκτρομαγνητική συμβατότητα και κατάργηση της 
κοινής υπουργικής απόφασης 94649/8682/93». 

ε) Της υπ’ αριθμ. 48505/5585/9.11.2012 (Β' 3153) κοι¬ 
νής υπουργικής απόφασης για την τροποποίηση της 
υπ’ αριθμ. 50268/5137/13.09.2007 κοινής υπουργικής 
απόφασης (Β' 1853) «Προσαρμογή της ελληνικής νο¬ 
μοθεσίας στην οδηγία 2004/108/ΕΚ για την ηλεκτρο- 
μαγνητική συμβατότητα και κατάργηση της υπ’ αριθμ. 
94649/8682/93 κοινής υπουργικής απόφασης». 


2. Το Π.Δ. 118/2013 «Τροποποίηση του π.δ. 85/2012 (Α' 141) 
-Ίδρυση Υπουργείου, Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετονο- 
μασία των Υπουργείων Ανάπτυξης, Ανταγωνιστικότητας, 
Υποδομών, Μεταφορών και Δικτύων και Παιδείας και 
Θρησκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως» (Α' 152). 

3. Την υπ’ αριθμ. 329/4.7.2013 (Β' 1655) απόφαση του Πρω¬ 
θυπουργού και του Υπουργού Υποδομών Μεταφορών και 
Δικτύων «Καθορισμός αρμοδιοτήτων του Υφυπουργού, Υπο¬ 
δομών, Μεταφορών και Δικτύων Μιχαήλ Παπαδόπουλου», 
όπως αυτό τροποποιήθηκε με την υπ’ αριθμ. 1208/12.7.013 
(Β' 1718) 

4. Το υπ’ αριθμ. 582 εκδοθέν από το ΕΣΥΔ, Πιστοποι¬ 
ητικό Διαπίστευσης, όπως ισχύει. 

5. Το γεγονός ότι με αποφάσεις του Υπουργού Υποδο¬ 
μών, Μεταφορών και Δικτύων ορίζονται ελληνικοί κοινοποι¬ 
ημένοι οργανισμοί για την εκτέλεση καθηκόντων που ανα- 
φέρονται στο Παράρτημα III και σύμφωνα με τα κριτήρια 
του Παραρτήματος VI της υπ’ αριθμ. 50268/5137/13.09.2007 
(Β' 1853) κοινής υπουργικής απόφασης, όπως ισχύει. 

6. Το γεγονός ότι οι κοινοποιημένοι οργανισμοί ανα¬ 
λαμβάνουν ευθύνες σε τομείς δημοσίου συμφέροντος 
και κατά συνέπεια πρέπει να παραμένουν υπόλογοι 
προς τις αρμόδιες εθνικές αρχές. 

7. Το γεγονός ότι η οργάνωση και ο συντονισμός της 
εποπτείας της αγοράς όσον αφορά την ηλετρομαγνητι- 
κή συμβατότητα ασκούνται από τον Υπουργό Υποδομών, 
Μεταφορών και Δικτύων, σύμφωνα με τις διατάξεις του 
Άρθρου 40 του ν. 4070/2012. 

8. Το γεγονός ότι από την εφαρμογή των διατάξεων 
της παρούσας δεν προκαλείται δαπάνη στον κρατικό 
προϋπολογισμό αποφασίζουμε : 

Άρθρο 1 
Ορισμός 

Ορίζουμε την ΚΒ ΗΕΕΕΑ3 ΕΤΘ ως Κοινοποιημένο 
Οργανισμό για την Ηλεκτρομαγνητική Συμβατότητα, 
με δυνατότητα αξιολόγησης τεχνικού φακέλου, σύμ¬ 
φωνα με το Άρθρο 10 και το Παράρτημα III της υπ’ 
αριθμ. 50268/5137/13.09.2007 (Β' 1853) κοινής υπουργι¬ 
κής απόφασης, όπως τροποποιήθηκε με την υπ’ αριθμ. 
48505/5585/9.11.2012 (Β' 3153) κοινής υπουργικής από¬ 
φασης. 

Αρθρο 2 
Υποχρεώσεις 

1. Η ΚΒ ΗΕίίΑδ Ι_ΤΟ υποχρεούται: 

α. Να συμμορφώνεται ως προς τα κριτήρια για τον κοινο¬ 
ποιημένο οργανισμό, όπως αυτά περιγράφονται στο άρθρο 
10 και στο παράρτημα VI της υπ’ αριθμ. 50268/5137/2007 
(ΦΕΚ 1853/Β'/2007) κοινής υπουργικής απόφασης, καθώς και 
σε οποιαδήποτε άλλη σχετική διάταξη, όπως κάθε φορά 
ισχύει. 

β. Να εκτελεί τα καθήκοντα που αναφέρονται στο 
Παράρτημα III της υπ’ αριθμ. 50268/5137/13.09.2007 (Β' 
1853) κοινής υπουργικής απόφασης, όπως ισχύει. 

γ. Να γνωστοποιεί στο Υπουργείο Υποδομών, Μεταφο¬ 
ρών και Δικτύων κάθε αλλαγή της εταιρικής της μορφής 
και του ιδιοκτησιακού της καθεστώτος. 

δ. Να κοινοποιεί στο Υπουργείο Υποδομών, Μεταφο¬ 
ρών και Δικτύων, σε μηνιαία βάση, κατάλογο με τα 
στοιχεία των συσκευών για τις οποίες έχει προβεί σε 
αξιολόγηση τεχνικού φακέλου καθώς και τα στοιχεία 
των αντίστοιχων κατασκευαστών ή των εγκατεστημέ¬ 
νων στην Κοινότητα εξουσιοδοτημένων αντιπροσώπων. 

2. Εάν, κατά παράβαση της παρ. 3 του Παραρτήματος 
III της υπ’ αριθμ. 50268/5137/13.09.2007 (Β' 1853) κοινής 
υπουργικής απόφασης, η ΚΒ ΗΕΙ_1_Α3 ίΤϋ εκδώσει ανα¬ 
κριβή δήλωση, επιβάλλονται οι κυρώσεις που προβλέ- 
πονται στην παρ. 12 του άρθρου 17 της ανωτέρω κοινής 
υπουργικής απόφασης. 

Αρθρο 3 

Ανάκληση της Κοινοποίησης 

Ο ορισμός του κοινοποιημένου οργανισμού δύναται να 
ανακληθεί προσωρινά ή οριστικά σε περίπτωση που δια¬ 
πιστωθεί ότι η ΚΒ ΗΕίίΑδ ίΤϋ δεν ανταποκρίνεται στις 
υποχρεώσεις που προβλέπονται στο άρθρο 2 της παρού¬ 
σας απόφασης. 

Αρθρο 4 
Ισχύς 

Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως και έως την ημερομηνία 
λήξεως του με αρ. 582 Πιστοποιητικού Διαπίστευσης που 
εξέδωσε το ΕΣΥΔ για την ΚΒ ΗΕίίΑδδ ίΤϋ. Τα στοιχεία 
της ΚΒ ΗΕίίΑδ ίΤϋ να κοινοποιηθούν, μέσω της Διεύθυν¬ 
σης Πιστοποίησης του Υπουργείου Υποδομών, Μεταφο¬ 
ρών και Δικτύων, στην Ευρωπαϊκή Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. Δ1/Α/14805 (2) 

Καθορισμός των όρων διενέργειας και των προϋποθέ¬ 
σεων συμμετοχής σε διεθνείς διαγωνισμούς για την 
ανάδειξη ιδιωτών επενδυτών στις Εταιρείες Παρο¬ 
χής Αερίου (Ε.Π.Α.) Στερεός Ελλάδας και Εύβοιας, 
Κεντρικής Μακεδονίας, και Ανατολικής Μακεδονίας 
και Θράκης αντίστοιχα. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυ¬ 


βέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α' 98), 

2. Το π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (ΦΕΚ Α'16) όπως 
ισχύει, σε συνδυασμό με το π.δ. 27/1996 «Συγχώνευση 
των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης» (ΦΕΚ Α'19) όπως ισχύει, το π.δ. 185/2009 «Ανασύ¬ 
σταση του Υπουργείου Οικονομικών, συγχώνευση του 
Υπουργείου Οικονομίας και Οικονομικών με τα Υπουρ¬ 
γεία Ανάπτυξης, και Εμπορικής Ναυτιλίας, Αιγαίου και 
Νησιωτικής Πολιτικής και μετονομασία του σε «Υπουρ¬ 
γείο Οικονομίας, Ανταγωνιστικότητας και Ναυτιλίας» 
μετατροπή του Υπουργείου Μακεδονίας-Οράκης σε 
«Γενική Γραμματεία Μακεδονίας-Οράκης και υπαγωγή 
στο Υπουργείο Εσωτερικών της Γ ενικής Γ ραμματείας 
Μακεδονίας-Οράκης και της Γενικής Γραμματείας Αι¬ 
γαίου και Νησιωτικής Πολιτικής» (ΦΕΚ Β'213) και το π.δ. 
189/2009 “Καθορισμός και ανακατανομή αρμοδιοτήτων 
των Υπουργείων” (ΦΕΚ Α'221) όπως τροποποιήθηκε από 
το π.δ. 24/2010 «Ανακαθορισμός των αρμοδιοτήτων των 
Υπουργείων και τροποποιήσεις του π.δ 189/2009» (ΦΕΚ 
Α' 56). 

3. Την 2876/7.10.2009 απόφαση του Πρωθυπουργού 
«Αλλαγή τίτλου Υπουργείων» (ΦΕΚ Β' 2234), 

4. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153/Α) 

5. Την υπ’ αριθμ. Δ15/Α/οικ.13829/15.07.2013 απόφαση 
του Πρωθυπουργού και του Υπουργού Περιβάλλοντος, 
Ενέργειας και Κλιματικής Αλλαγής «Καθορισμός αρμο¬ 
διοτήτων του Υφυπουργού Περιβάλλοντος, Ενέργειας 
και Κλιματικής Αλλαγής Ασημάκη Παπαγεωργίου» (ΦΕΚ 
Β' 1785). 

6. Τις διατάξεις των παραγράφων 8 και 9 του άρθρου 
4 του ν. 2364/1995 «Σύσταση του Σώματος Ενεργειακού 
Ελέγχου και Σχεδιασμού. Εισαγωγή, μεταφορά, εμπορία 
και διανομή φυσικού αερίου και άλλες διατάξεις» (Α'252), 
όπως αυτές έχουν τροποποιηθεί και ισχύουν. 

7. Τις διατάξεις της παραγράφου 23 του άρθρου 7 του 
ν. 2364/1995, όπως τροποποιήθηκε από τις παραγράφους 
10 και 11 του άρθρου 179 του ν. 4001/2011 (Α' 179). 

8. Τ ις διατάξεις της παραγράφου 4 του άρθρου 21 του 
ν. 3428/2005 (Α' 313) «Απελευθέρωση Αγοράς Φυσικού 
Αερίου», όπως τροποποιήθηκε από το άρθρο 179 του ν. 
4001/2011 (Α' 179) και το νόμο αυτό συνολικά. 

9. Την παράγραφο 1 του άρθρου 25, περίπτωση (στ) 
του ν. 3428/2005 (Α' 313) αναφορικά με τη δυνατότητα 
των Ε.Π.Α. να επιλέγουν προμηθευτή φυσικού αερίου. 

10. Την απόφαση της Επιτροπής των Ευρωπαϊκών 
Κοινοτήτων με αριθμό Ε (2008) 4773/11.09.2008, με την 
οποία επιτρέπεται στην Ελλάδα παρέκκλιση από ορι¬ 
σμένες διατάξεις της Οδηγίας 2003/55/ΕΚ (Απόφαση 
Παρέκκλισης). 

11. Την Ε(2011)4677/28.06.2011 απόφαση, με την οποία η 
Ευρωπαϊκή Επιτροπή αποφάσισε να μην εγείρει αντιρρή¬ 
σεις κατά της χορήγησης κρατικής ενίσχυσης στις Ε.Π.Α. 

12. Τη διάταξη του άρθρου 7 παρ. 5 του Ν. 2364/1995 
(ΦΕΚ 252/Α/6.12.1995) όπως ισχύει σε συνδυασμό με τη 
διάταξη του άρθρου 46 παρ. 1 περ. ε του Ν. 3316/2005 
(ΦΕΚ 42/Α/22.2.2005). 

13. Το γεγονός ότι από τις διατάξεις της παρούσας 
δεν προκύπτει δαπάνη σε βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Σκοπός - Ορισμοί 

1. Η παρούσα απόφαση καθορίζει τους ελάχιστους 
όρους και προϋποθέσεις διενέργειας των διεθνών δι¬ 
αγωνισμών, που θα προκηρύξει και θα διενεργήσει η 
Δημόσια Επιχείρηση Αερίου Α.Ε. (ΔΕΠΑ), για την ανά¬ 
δειξη ιδιωτών Επενδυτών, οι οποίοι θα συμμετέχουν με 
ποσοστό τουλάχιστον τριάντα πέντε τοις εκατό (35%) 
στο Μετοχικό Κεφάλαιο των ανωνύμων Εταιρειών Πα¬ 
ροχής Αερίου (Ε.Π.Α.), που θα συσταθούν από τον Επεν¬ 
δυτή και τη ΔΕΠΑ από κοινού και θα λειτουργούν στα 
διοικητικά όρια των Περιφερειών Στερεός Ελλάδας και 
Εύβοιας, Κεντρικής Μακεδονίας, και Ανατολικής Μακε¬ 
δονίας και Θράκης, αντίστοιχα, με εξαίρεση τις περιο¬ 
χές που ανήκουν στην αρμοδιότητα των υφισταμένων 
Ε.Π.Α. Αττικής, Θεσσαλονίκης και Θεσσαλίας. Οι τρεις 
(3) Ε.Π.Α. θα έχουν ως αποκλειστικό σκοπό την άσκηση 
και την εκμετάλλευση των δικαιωμάτων που ορίζονται 
στο άρθρο 4 παρ. 4 του ν. 2364/1995, όπως έχει τροπο¬ 
ποιηθεί και ισχύει. 

2. Για την εφαρμογή των διατάξεων της παρούσας, οι 
παρακάτω λέξεις και όροι έχουν την έννοια που τους 
αποδίδεται παρακάτω: 

2.1 Αδεια Διανομής Φυσικού Αερίου: είναι η άδεια δι¬ 
ανομής φυσικού αερίου, που χορηγείται στις Ε.Π.Α. με 
απόφαση του Υπουργού Περιβάλλοντος, Ενέργειας και 
Κλιματικής Αλλαγής, σύμφωνα με το άρθρο 21 παρ. 5 
του ν. 3428/2005, όπως έχει τροποποιηθεί και ισχύει. 

2.2 Αξία Ε.Π.Α.: είναι το άθροισμα της αποτίμησης των 
εισφορών σε είδος του άρθρου 4 παρ.8 του ν.2364/1995 
από τη ΔΕΠΑ και της οικονομικής προσφοράς του ιδι¬ 
ώτη επενδυτή. 

2.3 Διαγωνιζόμενος: είναι μία προεπιλεγείσα Επιχεί¬ 
ρηση Αερίου ή Ομάδα Επιχειρήσεων, που συμμετέχει 
στον αντίστοιχο διαγωνισμό, σύμφωνα με τις διατάξεις 
του ν. 2364/1995, όπως αυτός ισχύει, και της παρούσας. 

2.4 Δίκτυο Διανομής Φυσικού Αερίου: είναι οι αγωγοί, 
οι εγκαταστάσεις αποσυμπίεσης και μετρήσεων και ο 
εξοπλισμός και οι εγκαταστάσεις ελέγχου και συντήρη¬ 
σης, που προορίζονται για Διανομή ή που απαιτούνται 
για τη διοχέτευση του Φυσικού Αερίου από το σύστημα 
μεταφοράς φυσικού αερίου προς τις εγκαταστάσεις 
καταναλωτών. 

2.5 Έκθεση Αποτίμησης: είναι η έκθεση του άρθρου 
7 παρ. 23 του ν. 2364/1995, όπως έχει τροποποιηθεί 
και ισχύει, που συντάσσεται από ανεξάρτητο ορκωτό 
ελεγκτή για την αποτίμηση των εισφορών σε είδος του 
άρθρου 4 παρ. 8 του ν. 2364/1995 από τη ΔΕΠΑ για την 
κάλυψη του Μετοχικού Κεφαλαίου κάθε Ε.Π.Α. 

2.6 Επενδυτής: είναι ο Διαγωνιζόμενος στον οποίο 
κατακυρώθηκε ο διαγωνισμός για την αντίστοιχη Ε.Π.Α., 
ή, κατά περίπτωση, η εταιρεία που θα συσταθεί από το 
Διαγωνιζόμενο αυτόν, σύμφωνα με το άρθρο 4 παρ. 1 
και άρθρο 5 παρ. 5 της παρούσας. 

2.7 Επιτροπή Διαγωνισμών ή Επιτροπή: είναι η πεντα¬ 
μελής Επιτροπή που προβλέπεται στο άρθρο 3 παρ. 1 
της παρούσας. 

2.8 Επιχείρηση Αερίου: είναι εταιρεία κατά τα ορι¬ 
ζόμενα στην περ. ιδ' της παραγρ. 2 του άρθρου 2 του 


ν.4001/2011, που δραστηριοποιείται στη διανομή, δηλαδή 
στην κατασκευή, ανάπτυξη, λειτουργία, διαχείριση Δι¬ 
κτύων Διανομής Φυσικού Αερίου, ή/και στην προμήθεια 
(πώληση) φυσικού αερίου σε τελικούς καταναλωτές. 

2.9 Εταιρείες Παροχής Αερίου ή Ε.Π.Α.: είναι οι εται¬ 
ρείες κατά τα οριζόμενα στην περ. ιγ' της παραγρά¬ 
φου 2 του άρθρου 2 του νόμου 4001/2011, που θα δρα¬ 
στηριοποιηθούν αποκλειστικά στα διοικητικά όρια των 
Περιφερειών Στερεός Ελλάδας και Εύβοιας, Κεντρικής 
Μακεδονίας, και Ανατολικής Μακεδονίας και Θράκης, 
αντίστοιχα, με εξαίρεση τις περιοχές που ανήκουν στην 
αρμοδιότητα των Ε.Π.Α. Αττικής, Θεσσαλονίκης και Θεσ¬ 
σαλίας. 

2.10 Ομάδα Επιχειρήσεων: είναι μία ένωση ή άτυπη 
κοινοπραξία νομικών προσώπων ανεξαρτήτως της νο¬ 
μικής μορφής αυτών, των οποίων ένα τουλάχιστον μέ¬ 
λος είναι υποχρεωτικά Επιχείρηση Αερίου, κατά τους 
ειδικότερους όρους της παρούσας. 

2.11 Συνδεδεμένη Επιχείρηση: είναι (α) μία επιχεί¬ 
ρηση η οποία συνδέεται με Επιχείρηση Αερίου, κατά 
την έννοια της παρ. 5 περ. (α) του άρθρου 42ε του 
κ.ν. 2190/1920 όπως ισχύει, (β) κάθε μία από τις θυγατρι¬ 
κές ή τις θυγατρικές των θυγατρικών των Συνδεδεμένων 
Επιχειρήσεων της προηγούμενης περ. (α), ασχέτως αν 
μεταξύ αυτών δεν υπάρχει απευθείας δεσμός συμμετο¬ 
χής, και (γ) μία τρίτη επιχείρηση, η οποία (ι) έχει ενιαία 
διεύθυνση με τις Συνδεδεμένες Επιχειρήσεις των περ. 
(α) και (β) ανωτέρω κατόπιν συμβάσεως ή σύμφωνα 
με τους όρους του καταστατικού αυτών ή (ιι) τα μέλη 
των διοικητικών, διαχειριστικών ή εποπτικών οργάνων 
των επιχειρήσεων αυτών (Συνδεδεμένων και τρίτης) 
αποτελούνται κατά πλειοψηφία από τα ίδια πρόσωπα. 

Αρθρο 2 

Προκήρυξη και Διαδικασία των Διαγωνισμών 

1. Με αποφάσεις του Διοικητικού Συμβουλίου της 
ΔΕΠΑ προκηρύσσονται τρεις (3) διεθνείς διαγωνισμοί 
για την ανάδειξη ιδιωτών Επενδυτών, κατόπιν προε¬ 
πιλογής. Το ποσοστό συμμετοχής του Επενδυτή για 
κάθε Ε.Π.Α. θα είναι τουλάχιστον 35% της αξίας της 
αντίστοιχης Ε.Π.Α. 

2. Με τις ίδιες ως άνω αποφάσεις εγκρίνονται επίσης 
οι όροι και τα περιεχόμενα: 

(α) της πρόσκλησης για προεπιλογή, 

(β) της πρόσκλησης υποβολής προσφορών, και 

(γ) των συμβατικών τευχών που προβλέπονται στην 
παρούσα. 

3. Κάθε διαγωνισμός θα διενεργηθεί σε δύο (2) στάδια, 
όπως προβλέπεται στα άρθρα 4 και 5 της παρούσας. 
Κατόπιν σχετικών εισηγήσεων της Επιτροπής Διαγωνι¬ 
σμών του άρθρου 3 της παρούσας, το Διοικητικό Συμ¬ 
βούλιο της ΔΕΠΑ θα αποφασίζει σχετικά με το αποτέ¬ 
λεσμα κάθε διαγωνισμού. 

Άρθρο 3 

Συγκρότηση Επιτροπής Διαγωνισμών 

1. Γ ια τη διενέργεια των διαγωνισμών που αφορούν 
και στις τρεις Ε.Π.Α. συγκροτείται ενιαία πενταμελής 
Επιτροπή αποτελούμενη από: 

(α) δύο (2) εκπροσώπους του Υπουργείου Περιβάλλο¬ 
ντος, Ενέργειας και Κλιματικής Αλλαγής, που ορίζονται 
από τον Γενικό Γραμματέα Ενέργειας και Κλιματικής 
Αλλαγής, κατόπιν σχετικού αιτήματος της ΔΕΠΑ, και 

(β) τρεις (3) εκπροσώπους της ΔΕΠΑ, που ορίζονται 
με απόφαση του Διοικητικού Συμβουλίου της. 

2. Η Επιτροπή είναι αρμόδια ιδίως για τα εξής: 

(α) Να παραλαμβάνει ερωτήσεις διαγωνιζομένων και 
να απαντά σε αυτές, να παραλαμβάνει και να επεξερ¬ 
γάζεται τις αιτήσεις για προεπιλογή, να αξιολογεί τις 
αιτήσεις για προεπιλογή κατά το πρώτο στάδιο και να 
εισηγείται σχετικά στο Διοικητικό Συμβούλιο της ΔΕΠΑ 
το αποτέλεσμα της διαδικασίας προεπιλογής, 

(β) Να αποστέλλει για λογαριασμό της ΔΕΠΑ τα σχέ¬ 
δια συμβατικών τευχών στους προεπιλεγέντες Διαγω- 
νιζομένους, να παραλαμβάνει και να επεξεργάζεται τις 
παρατηρήσεις αυτών επί των σχεδίων συμβατικών τευ¬ 
χών και να εισηγείται προς το Διοικητικό Συμβούλιο της 
ΔΕΠΑ ως προς την τροποποίηση και την οριστικοποίηση 
των συμβατικών τευχών. 

(γ) Να αποστέλλει τα τελικά εγκεκριμένα συμβατικά 
τεύχη στους Διαγωνιζομένους, να παραλαμβάνει και 
να αξιολογεί τις δεσμευτικές προσφορές τους και να 
εισηγείται προς το Διοικητικό Συμβούλιο της ΔΕΠΑ για 
το αποτέλεσμα κάθε διαγωνισμού, και 
(δ) Να εξετάζει και να γνωμοδοτεί επί των ενστάσεων 
που τυχόν υποβάλλονται κατά το πρώτο και δεύτερο 
στάδιο των διαγωνισμών και επί των οποίων αποφαί- 
νεται το Διοικητικό Συμβούλιο της ΔΕΠΑ. 

Αρθρο 4 

Πρώτο Στάδιο των Διαγωνισμών - Προεπιλογή 
Επιχειρήσεων Αερίου και Ομάδων Επιχειρήσεων 

1. Η ΔΕΠΑ προσκαλεί Επιχειρήσεις Αερίου και Ομάδες 
Επιχειρήσεων να εκδηλώσουν ενδιαφέρον για τη συμμε¬ 
τοχή τους στη διαδικασία προεπιλογής για κάθε ΕΠΑ, 
αναρτώντας περίληψη της πρόσκλησης στην ιστοσελίδα 
της και δημοσιεύοντας αυτή σε δύο (2) τουλάχιστον 
ημερήσιες εφημερίδες ευρείας κυκλοφορίας που εκδί- 
δονται στην Αθήνα, σε μία τουλάχιστον τοπική εφημε¬ 
ρίδα για κάθε Περιφέρεια, η οποία εκδίδεται εντός των 
διοικητικών ορίων των Περιφερειών που αναφέρονται 
στο άρθρο 1 παρ. 1 της παρούσας, καθώς και σε μία 
τουλάχιστον ημερήσια εφημερίδα διεθνούς εμβέλειας. 

Επιχειρήσεις Αερίου μπορούν να σχηματίζουν Ομάδες 
Επιχειρήσεων με τρίτους, που ενδιαφέρονται να συμ- 
μετάσχουν. Η πρόσκληση για προεπιλογή θα καθορίσει 
τους όρους και τις προϋποθέσεις συμμετοχής τρίτων 
ενδιαφερομένων. Στις περιπτώσεις Ομάδων Επιχειρήσε¬ 
ων θα πρέπει κατ’ ελάχιστον να ισχύουν τα ακόλουθα: 

(α) Τουλάχιστον ένα μέλος της Ομάδας Επιχειρήσεων 
θα είναι μια Επιχείρηση Αερίου, η οποία θα διατηρή¬ 
σει σε όλη τη διάρκεια του αντίστοιχου διαγωνισμού 
ποσοστό συμμετοχής τουλάχιστον ίσο με το ποσοστό 
της καταστατικής μειοψηφίας, όπως αυτό καθορίζεται 
από το δίκαιο που διέπει την Ομάδα Επιχειρήσεων όπως 
επίσης και τη διοίκηση της Ομάδας Επιχειρήσεων. Αν το 
ποσοστό συμμετοχής της Επιχείρησης Αερίου μειωθεί 
κάτω του προαναφερθέντος ορίου ή αν αυτή απολέσει 
τη διοίκηση της Ομάδας Επιχειρήσεων, αυτό επιφέρει 
αυτοδικαίως τον αποκλεισμό από το διαγωνισμό ή ακό¬ 
μη και την ανάκληση της επιλογής της εν λόγω Ομάδας 
Επιχειρήσεων ως Επενδυτή. 

(β) Τα ενδιαφερόμενο μέρη μπορούν να σχηματίζουν 
Ομάδες Επιχειρήσεων οποτεδήποτε, αλλά το αργότερο 
μέχρι την υποβολή των δεσμευτικών προσφορών 
(γ) Στην περίπτωση Ομάδων Επιχειρήσεων, κάθε μέ¬ 


λος της Ομάδας Επιχειρήσεων θα ευθύνεται έναντι 
της ΔΕΠΑ αλληλεγγύως και εις ολόκληρον για όλες 
τις υποχρεώσεις που απορρέουν από την υποβολή της 
δεσμευτικής προσφοράς. 

2. Η πρόσκληση για προεπιλογή περιλαμβάνει τουλά¬ 
χιστον τα ακόλουθα: 

(α) Συνοπτική περιγραφή των δυνατοτήτων ανάπτυξης 
της επιχειρηματικής δραστηριότητας διανομής φυσικού 
αερίου σε κάθε περιοχή, 

(β) Συνοπτική περιγραφή των συμβατικών τευχών, 

(γ) Τη διαδικασία και ενδεικτικό χρονοδιάγραμμα των 
διαγωνισμών, 

(δ) Τη διαδικασία και τις προϋποθέσεις προεπιλογής, 
(ε) Υπόδειγμα αίτησης προεπιλογής, 

(στ) Τους όρους και τις προϋποθέσεις σχηματισμού 
Ομάδων Επιχειρήσεων, τους ειδικότερους όρους και τις 
προϋποθέσεις για τη συμμετοχή Επιχειρήσεων Αερίου 
ως μελών Ομάδων Επιχειρήσεων, καθώς και κάθε άλλο 
στοιχείο που είναι απαραίτητο για την ολοκλήρωση της 
διαδικασίας της προεπιλογής. 

3. Ως προς τα κριτήρια προεπιλογής, στην ως άνω 
πρόσκληση θα περιλαμβάνονται, μεταξύ άλλων, τα ακό¬ 
λουθα: 

(α) Η ενδιαφερόμενη Επιχείρηση Αερίου και όλα τα 
μέλη της Ομάδας Επιχειρήσεων πρέπει να έχουν την 
έδρα τους σε Κράτος-Μέλος της Ευρωπαϊκής Ένωσης 
ή του Ευρωπαϊκού Οικονομικού Χώρου ή σε μία από τις 
ακόλουθες χώρες: Ελβετική Συνομοσπονδία, Ηνωμένες 
Πολιτείες Αμερικής, Καναδά, Ιαπωνία, Αυστραλία. 

(β) Η καθαρή θέση, την οποία πρέπει να έχει κάθε 
ενδιαφερόμενη Επιχείρηση Αερίου, ανεξάρτητα αν εν- 
διαφέρεται για μία ή περισσότερες Ε.Π.Α., και η οποία 
θα αποδεικνύεται από τα πιο πρόσφατα ελεγμένα και 
δημοσιευμένα οικονομικά στοιχεία της τελευταίας χρή¬ 
σης, δηλαδή ισολογισμούς και αποτελέσματα χρήσης, 
σύμφωνα με τους εφαρμοστέους κατά περίπτωση νό¬ 
μους της έδρας της. Η ακρίβεια των ως άνω στοιχεί¬ 
ων θα πρέπει να βεβαιώνεται από ορκωτούς λογιστές 
ή διεθνείς ελεγκτικούς οργανισμούς. Το κριτήριο της 
επαρκούς καθαρής θέσης πρέπει να πληρούται μόνο 
από την Επιχείρηση Αερίου ή/και από μία Συνδεδεμένη 
Επιχείρηση ακόμα και όταν η Επιχείρηση Αερίου μετέχει 
σε Ομάδα Επιχειρήσεων. 

(γ) Η επιχειρηματική εμπειρία και η τεχνική εξειδί- 
κευση, που πρέπει να έχει κάθε ενδιαφερόμενη Επιχεί¬ 
ρηση Αερίου στην κατασκευή, ανάπτυξη, λειτουργία, 
διαχείριση Δικτύων Διανομής Φυσικού Αερίου ή/και στην 
προμήθεια (πώληση) φυσικού αερίου σε τελικούς κατα¬ 
ναλωτές, ανάλογα με την περίπτωση. Μία Επιχείρηση 
Αερίου μπορεί να δραστηριοποιείται μόνο στη διανομή 
ή μόνο στην προμήθεια φυσικού αερίου. Σε μια τέτοια 
περίπτωση, οφείλει να επικαλεστεί και να αποδείξει την 
άσκηση της δραστηριότητας που δεν ασκεί με δάνεια 
εμπειρία άλλης επιχείρησης, συνδεδεμένης ή μη με την 
Επιχείρηση Αερίου υπό τους όρους και τις προϋποθέ¬ 
σεις που καθορίζονται στην πρόσκληση για προεπιλογή. 

Η επιχειρηματική εμπειρία και τεχνική εξειδίκευση 
τόσο της Επιχείρησης Αερίου όσο και της επιχείρησης 
που παρέχει τη δάνεια εμπειρία πρέπει να έχει απο¬ 
κτηθεί σε Κράτος-Μέλος της Ευρωπαϊκής Ένωσης ή 
του Ευρωπαϊκού Οικονομικού Χώρου ή σε μία από τις 
ακόλουθες χώρες: Ελβετική Συνομοσπονδία, Ηνωμένες 
Πολιτείες Αμερικής, Καναδά, Ιαπωνία, Αυστραλία. 

4. Ειδικότερα, η απαιτούμενη επιχειρηματική εμπειρία 
και τεχνική εξειδίκευση της ενδιαφερόμενης Επιχείρη¬ 
σης Αερίου, θα αποδεικνύεται, μεταξύ άλλων, ως εξής: 

(α) Αναφορικά με τη δραστηριότητα σχεδιασμού, κα¬ 
τασκευής, ανάπτυξης, λειτουργίας, διαχείρισης Δικτύων 
Διανομής Φυσικού Αερίου, εφόσον η εν λόγω Επιχείρηση 
Αερίου έχει: 

(ί) την ευθύνη ανάπτυξης, σχεδιασμού, κατασκευής, 
αναβάθμισης, αντικατάστασης, επισκευής ενός ελάχι¬ 
στου μήκους δικτύου διανομής φυσικού αερίου επί πέ¬ 
ντε τουλάχιστον συνεχόμενα έτη μέσα στην περίοδο 
2003-2012, και 

(μ) την ευθύνη λειτουργίας και διαχείρισης ενός 
ελάχιστου μήκους δικτύου διανομής κατά την περίοδο 
2008-2012. 

(β) Αναφορικά με τη δραστηριότητα προμήθειας, εφό¬ 
σον: 

(ί) Η εν λόγω Επιχείρηση Αερίου έχει προβεί σε προμή¬ 
θεια (πώληση) σε τελικούς καταναλωτές μιας ελάχιστης 
ετήσιας ποσότητας φυσικού αερίου, η οποία υπολογί¬ 
ζεται ως ο μέσος ετήσιος όρος των πωλήσεων φυσικού 
αερίου της περιόδου 2008-2012, και 

(ϋ)Έχει έναν ελάχιστο ετήσιο αριθμό μετρητών κατα¬ 
ναλωτών, με τους οποίους η εν λόγω Επιχείρηση Αερίου 
είναι συνδεδεμένη κατά την περίοδο 2008-2012. Ο αριθ¬ 
μός αυτός υπολογίζεται ως ο ετήσιος μέσος όρος του 
αριθμού μετρητών καταναλωτών της εν λόγω περιόδου. 

(γ) Σχετικά με την απαιτούμενη εμπειρία διαχείρισης 
και λειτουργίας σύγχρονων πληροφοριακών, τεχνολο¬ 
γικών και άλλων συστημάτων αποδοτικής και ασφα¬ 
λούς λειτουργίας Δικτύων Διανομής Φυσικού Αερίου, 
εφόσον οι δραστηριότητες της εν λόγω Επιχείρησης 
Αερίου υλοποιούνται κατά την περίοδο 2008-2012, μέσω 
εφαρμογών, συγχρόνων συστημάτων ΜΙ8, ΘΙ8, 30ΑΟΑ, 
διαχείρισης ευφυών δικτύων (π.χ. έξυπνων μετρητών 
καταναλωτών) και άλλων συστημάτων και εφαρμογών 
που θα οριστούν στην πρόσκληση για προεπιλογή. 

5. Οι ελάχιστες τιμές όλων των μεγεθών που μνημο¬ 
νεύονται στα ανωτέρω κριτήρια θα καθοριστούν για 
κάθε ΕΠΑ στην πρόσκληση για προεπιλογή. 

6. Η Επιχείρηση Αερίου, χρησιμοποιώντας ενδεχομέ¬ 
νως και δάνεια εμπειρία, πρέπει να πληροί τις απαι¬ 
τήσεις της παραγράφου 4 (α) (ί) και (ϋ) και (β) (ί) και 
(μ) ανωτέρω είτε σε ένα (1) Δίκτυο Διανομής Φυσικού 
Αερίου, είτε αθροιστικά σε περισσότερα από ένα Δί¬ 
κτυα Διανομής Φυσικού Αερίου, στα οποία η εν λόγω 
Επιχείρηση Αερίου δραστηριοποιείται η ίδια ή/και οι 
επιχειρήσεις που παρέχουν τη δάνεια εμπειρία, κατά 
περίπτωση. 

7. Οι Επιχειρήσεις Αερίου και οι Ομάδες Επιχειρήσεων 
που πληρούν τα κριτήρια προεπιλογής αποκτούν δικαί¬ 
ωμα συμμετοχής στο δεύτερο στάδιο των διαγωνισμών, 
κατόπιν εισήγησης της Επιτροπής Διαγωνισμών και σχε¬ 
τικής απόφασης του Διοικητικού Συμβουλίου της ΔΕΠΑ. 

Αρθρο 5 

Δεύτερο Στάδιο των Διαγωνισμών - 
Υποβολή Προσφορών και Κατακύρωση - Λοιποί Οροι 

1. Στις προεπιλεγείσες Επιχειρήσεις Αερίου και Ομά¬ 
δες Επιχειρήσεων αποστέλλεται, επί αποδείξει παρα¬ 
λαβής, και μετά την υπογραφή συμφωνίας εμπιστευτι¬ 
κότητας, πρόσκληση υποβολής προσφορών μετά των 
συμβατικών τευχών που ορίζονται στο άρθρο 6 παρ. 2 


της παρούσας, στην οποία περιγράφεται, μεταξύ άλλων, 
το χρονοδιάγραμμα του διαγωνισμού για κάθε Ε.Π.Α. και 
η διαδικασία διενέργειας αυτών. 

Οι διαγωνισμοί κατά το δεύτερο στάδιο θα διενεργη- 
θούν σε τρεις (3) φάσεις: 

(α) Πρώτη φάση, κατά την οποία οι Διαγωνιζόμενοι 
θα έχουν τη δυνατότητα να υποβάλλουν παρατηρήσεις 
επί των σχεδίων των συμβατικών τευχών κατά τα ειδι¬ 
κότερα οριζόμενα στο άρθρο 6 παρ. 2 της παρούσας. 

Κατά τη φάση αυτή, μετά τη λήψη των τυχόν πα¬ 
ρατηρήσεων επί των συμβατικών τευχών και κατόπιν 
σχετικής εισήγησης από την Επιτροπή Διαγωνισμών, η 
ΔΕΠΑ οριστικοποιεί κατά τη διακριτική της ευχέρεια 
και εγκρίνει τους όρους των συμβατικών τευχών και 
παραδίδει - μέσω της Επιτροπής Διαγωνισμών και επί 
αποδείξει παραλαβής - τα οριστικοποιημένα συμβατι¬ 
κά τεύχη. Η Επιτροπή Διαγωνισμών παραδίδει μαζί με 
τα οριστικοποιημένα συμβατικά τεύχη και την Έκθεση 
Αποτίμησης, προκειμένου αυτή να ληφθεί υπόψη από 
τους Διαγωνιζόμενους για τη διαμόρφωση του ύψους 
της οικονομικής προσφοράς τους. 

(β) Δεύτερη φάση, κατά την οποία η Επιτροπή Διαγω¬ 
νισμών θα ζητήσει από τους Διαγωνιζόμενους να απο¬ 
δεχθούν τα οριστικοποιημένα από τη ΔΕΠΑ συμβατικά 
τεύχη και να υποβάλουν δεσμευτικές προσφορές στην 
Επιτροπή Διαγωνισμών, οι οποίες δεν μπορούν να εξαρ- 
τώνται από οποιονδήποτε όρο, αίρεση ή προϋπόθεση. 

Κατά τη φάση αυτή, οι Διαγωνιζόμενοι για κάθε 
Ε.Π.Α., μαζί με τις δεσμευτικές οικονομικές προσφο¬ 
ρές τους, θα κληθούν να υποβάλουν στην Επιτροπή 
Διαγωνισμών, επί ποινή αποκλεισμού, μεταξύ άλλων: 
(αα) δήλωση προμηθευτή φυσικού αερίου που επιβε¬ 
βαιώνει την εξασφάλιση δικαιώματος αγοράς φυσικού 
αερίου από το Διαγωνιζόμενο ή προσύμφωνο αγοράς 
μεταξύ του Διαγωνιζόμενου με προμηθευτή φυσικού 
αερίου κατά το άρθρο 6 παρ. 1 (δ) της παρούσας και 
(ββ) εγγυητική επιστολή τραπέζης, το περιεχόμενο και 
το ύψος της οποίας θα καθορισθούν στην πρόσκληση 
υποβολής προσφορών. 

Η Επιτροπή Διαγωνισμών θα έχει το δικαίωμα να ζητεί 
περαιτέρω διευκρινίσεις εφ' όλων των υποβαλλομένων 
από τους Διαγωνιζόμενους εγγράφων. Η Επιτροπή Δι¬ 
αγωνισμών προβαίνει στην αξιολόγηση των δεσμευτι¬ 
κών προσφορών των Διαγωνιζομένων και εισηγείται 
στη ΔΕΠΑ αναφορικά με την υψηλότερη δεσμευτική 
προσφορά για κάθε Ε.Π.Α., σύμφωνα με τα διαλαμβανό¬ 
μενα στην παράγραφο 3 κατωτέρω. Εάν η δεσμευτική 
προσφορά του Διαγωνιζόμενου υπερβαίνει το 49% της 
αξίας της Ε.Π.Α., η ΔΕΠΑ δικαιούται, πριν προβεί στην 
ανακήρυξη του Επενδυτή, εντός προθεσμίας δεκαπέ¬ 
ντε (15) ημερών, αφότου έλαβε γνώση των δεσμευτι¬ 
κών προσφορών από την Επιτροπή Διαγωνισμών για 
κάθε Ε.Π.Α, να δηλώσει την πρόθεσή της να προβεί (α) 
σε πρόσθετη εισφορά σε χρήμα ή/και (β) σε επιπλέον 
εισφορά σε είδος παγίων στοιχείων του ενεργητικού 
της, προκειμένου να αναλάβει μέχρι 51% των μετοχών 
της αντίστοιχης Ε.Π.Α. 

Στην περίπτωση συμπληρωματικής εισφοράς σε είδος 
από τη ΔΕΠΑ, η Έκθεση Αποτίμησης επικαιροποιείται, 
προκειμένου να συνυπολογιστεί η αξία των επιπρόσθε¬ 
των εισφορών σε είδος που προβλέπονται στο άρθρο 
4 παρ. 4 του ν. 2364/1995. Η διαδικασία και το χρονοδι¬ 
άγραμμα επικαιροποίησης τηςΈκθεσης Αποτίμησης θα 

περιγράφονται αναλυτικά στην πρόσκληση υποβολής 
προσφορών. 

Αν η ΔΕΠΑ δεν προβεί σε πρόσθετη εισφορά σε 
χρήμα ή και σε επιπλέον εισφορά σε είδος, προκει- 
μένου να αναλάβει ποσοστό μέχρι 51% των μετοχών 
της αντίστοιχης Ε.Π.Α., τότε ο Επενδυτής θα αναλάβει 
το όποιο ποσοστό της Ε.Π.Α αντιστοιχεί στην αξία της 
οικονομικής του προσφοράς. Στην περίπτωση αυτή, η 
Επιτροπή Διαγωνισμών θα προσαρμόσει τη Σύμβαση 
Μετόχων και το καταστατικό της αντίστοιχης Ε.Π.Α. 
και θα παραδώσει τα τροποποιημένα συμβατικά τεύχη 
στο Διαγωνιζόμενο. Οι σχετικές διαδικαστικές πράξεις 
για την ολοκλήρωση της διαδικασίας αυτής, περιλαμ- 
βανομένης και της διαδικασίας ίδρυσης των Ε.Π.Α., θα 
οριστούν στην πρόσκληση υποβολής προσφορών. 

(γ) Τρίτη φάση, κατά την οποία η ΔΕΠΑ, με απόφαση 
του Διοικητικού Συμβουλίου της, κατόπιν εισήγησης 
από την Επιτροπή, ανακηρύσσει το Διαγωνιζόμενο που 
υπέβαλε την υψηλότερη δεσμευτική προσφορά για κάθε 
Ε.Π.Α., στον οποίο κατακυρώνει προσωρινά το διαγωνι¬ 
σμό για την αντίστοιχη Ε.Π.Α. μέχρι την ολοκλήρωση της 
διαδικασίας για τη σύστασή της, ή κηρύσσει άγονο το 
διαγωνισμό για την αντίστοιχη Ε.Π.Α. Οι λόγοι κήρυξης 
του διαγωνισμού ως άγονου αναφέρονται περιοριστικά 
στην πρόσκληση για προεπιλογή. Αν ο διαγωνισμός 
κηρυχθεί άγονος, μπορεί να επαναληφθεί με νεότερη 
απόφαση της ΔΕΠΑ. 

2. Οι Διαγωνιζόμενοι δεν δικαιούνται αποζημίωση ή 
οποιαδήποτε επιστροφή εξόδων, αν ακυρωθεί ή κηρυ¬ 
χθεί άγονος ή επαναληφθεί ο αντίστοιχος διαγωνισμός. 

3. Για την επιλογή ενός Διαγωνιζόμενου ως Επενδυτή, 
η Επιτροπή Διαγωνισμών θα προβεί στην αξιολόγηση 
των οικονομικών προσφορών για κάθε Ε.Π.Α. Το ποσο¬ 
στό συμμετοχής της ΔΕΠΑ και του Επενδυτή σε κάθε 
Ε.Π.Α. θα εξαρτάται αποκλειστικά από την εισφορά κάθε 
μετόχου στο Μετοχικό Κεφάλαιο της Ε.Π.Α. Η αποτίμη¬ 
ση των εισφορών σε είδος του άρθρου 4 παρ. 8 του ν. 
2364/1995 από τη ΔΕΠΑ για την κάλυψη του Μετοχικού 
Κεφαλαίου κάθε Ε.Π.Α. θα είναι αυτή που θα ορίζεται 
στη έκθεση του ορκωτού ελεγκτή, για την οποία γίνεται 
λόγος στο άρθρο 1.2.5 της παρούσας. Η οικονομική αξία 
των προσφορών θα εκφράζεται υποχρεωτικά μόνο σε 
ευρώ (€) και το ύψος αυτών θα αποτελεί το μοναδικό 
κριτήριο για την αξιολόγησή τους. Ως Επενδυτής για 
κάθε Ε.Π.Α. θα επιλέγεται εκείνος ο Διαγωνιζόμενος, ο 
οποίος θα έχει ζητήσει να αποκτήσει το μεγαλύτερο 
ποσοστό του Μετοχικού Κεφαλαίου αυτής της Ε.Π.Α. και 
συνεπώς θα έχει προσφέρει και το μεγαλύτερο τίμημα, 
αφού το τίμημα καθορίζεται μονοσήμαντα αφενός μεν 
από το ύψος της αποτίμησης των εισφορών σε είδος 
της ΔΕΠΑ σε κάθε Ε.Π.Α., αφετέρου δε από το ποσο¬ 
στό του Μετοχικού Κεφαλαίου της Ε.Π.Α., που ζητά να 
αποκτήσει κάθε Διαγωνιζόμενος. 

4. Ο ίδιος Διαγωνιζόμενος μπορεί να υποβάλει δε¬ 
σμευτικές προσφορές για περισσότερες από μία Ε.Π.Α., 
με την προϋπόθεση ότι η προσφορά του για μία Ε.Π.Α. 
δεν συνδέεται ούτε εξαρτάται από την προσφορά του 
για άλλη Ε.Π.Α. 

5. Αν ο Διαγωνιζόμενος στον οποίο κατακυρώθηκε ο 
διαγωνισμός είναι Ομάδα Επιχειρήσεων, τα μέλη της 
Ομάδας υποχρεούνται να συστήσουν εταιρεία, σύμ¬ 
φωνα με τις ειδικότερες προβλέψεις της πρόσκλησης 
για προεπιλογή, καθώς και της πρόσκλησης υποβολής 


προσφορών. Η εταιρεία αυτή θα αναλάβει να καλύψει 
τη συμμετοχή του Επενδυτή στο Μετοχικό Κεφάλαιο 
της αντίστοιχης Ε.Π.Α. Η Επιχείρηση Αερίου που θα συμ¬ 
μετέχει στην ανωτέρω Ομάδα Επιχειρήσεων, σύμφωνα 
με την παρ. 1 του άρθρου 4, θα αναλάβει ποσοστό του 
Μετοχικού Κεφαλαίου της εταιρείας που θα συστα- 
θεί τουλάχιστον ίσο με το ποσοστό της καταστατικής 
μειοψηφίας, όπως αυτό καθορίζεται από το δίκαιο που 
διέπει την εν λόγω εταιρεία και σε κάθε περίπτωση 
όχι κατώτερο του 34% του Μετοχικού Κεφαλαίου της 
συσταθησόμενης εταιρείας και θα έχει και τη διοίκησή 
της. Το υπόλοιπο Μετοχικό Κεφάλαιο της εταιρείας θα 
καλυφθεί από τα λοιπά μέλη της Ομάδας Επιχειρήσεων 
κατά την αναλογία συμμετοχής τους σε αυτήν. 

Αρθρο 6 

Ελάχιστο Περιεχόμενο της Πρόσκλησης 
Υποβολής Προσφορών 

1. Στην πρόσκληση υποβολής προσφορών για κάθε 
Ε.Π.Α. περιλαμβάνονται κατ’ ελάχιστον, τα ακόλουθα: 

(α) Η διαδικασία για την υποβολή παρατηρήσεων επί 
των σχεδίων συμβατικών τευχών, 

(β) Η διαδικασία υποβολής των δεσμευτικών προσφο¬ 
ρών, 

(γ) Το χρονοδιάγραμμα διενέργειας των διαγωνισμών, 
(δ) Το ελάχιστο περιεχόμενο των δηλώσεων από προ¬ 
μηθευτές φυσικού αερίου περί επιβεβαίωσης εξασφά¬ 
λισης δικαιώματος αγοράς φυσικού αερίου από τους 
Διαγωνιζόμενους ή των αντιστοίχων προσυμφώνων 
αγοράς φυσικού αερίου, τα οποία θα υποβληθούν από 
τις προεπιλεγείσες Επιχειρήσεις Αερίου για κάθε Ε.Π.Α. 
μαζί με τη δεσμευτική τους προσφορά. 

Ελάχιστοι υποχρεωτικοί όροι σχετικά με την εξασφά¬ 
λιση δικαιώματος αγοράς φυσικού αερίου καθορίζονται 
οι ακόλουθοι: 

(αα) Η περίοδος εξασφάλισης δικαιώματος αγοράς 
φυσικού αερίου να είναι κατ’ ελάχιστο δύο (2) έτη και 
να μην υπερβαίνει τα πέντε (5) έτη. 

(ββ) Οι ελάχιστες ετήσιες ποσότητες φυσικού αερίου 
που θα περιλαμβάνονται στις δηλώσεις των προμηθευ¬ 
τών ή στα προσύμφωνα αγοράς προσδιορίζονται στον 
πίνακα που ακολουθεί: 


Ελάχιστες ετήσιες ποσότητες φυ¬ 
σικού αερίου ανά ΕΠΑ (εκατ. Νιτι3) 

Ιο έτος 

2ο έτος 

ΕΠΑ Στερεός Ελλάδας 

52,04 

57,24 

ΕΠΑ Κεντρικής Μακεδονίας 

43,91 

48,30 

ΕΠΑ Ανατολικής Μακεδονίας & 
Θράκης 

21,46 

23,61 


Επιπροσθέτως, οι ετήσιες ποσότητες φυσικού αερί¬ 
ου που θα περιλαμβάνονται στις δηλώσεις των προ¬ 
μηθευτών ή στα προσύμφωνα αγοράς δεν μπορούν 
να υπερβαίνουν τις ανώτατες ποσότητες που έχουν 
προσδιοριστεί με το άρθρο 5 της Απόφασης Παρέκ¬ 
κλισης, δηλαδή τα εκατόν εξήντα πέντε εκατομμύρια 
κυβικά μέτρα (165.000.000 μ 3 ) ανά έτος αναφορικά με 
την Ε.Π.Α. Στερεός Ελλάδας και Εύβοιας, τα εκατόν 
τριάντα εκατομμύρια κυβικά μέτρα (130.000.000 μ 3 ) ανά 
έτος αναφορικά με την Ε.Π.Α. Κεντρικής Μακεδονίας 
και τα εκατόν δεκαπέντε εκατομμύρια κυβικά μέτρα 
(115.000.000 μ 3 ) ανά έτος αναφορικά με την Ε.Π.Α. Ανα¬ 
τολικής Μακεδονίας και Θράκης, και 
(γγ) Τα σημεία εισόδου του Ελληνικού Εθνικού 

Συστήματος Φυσικού Αερίου, στα οποία θα παραδί- 
δονται οι ως άνω ποσότητες φυσικού αερίου είναι 
οι Κήποι Αλεξανδρούπολης, η Ρεβυθούσα Μεγάρων, 
το Σιδηρόκαστρο Σερρών ή άλλο σημείο εισόδου 
του Ελληνικού Εθνικού Συστήματος Φυσικού Αερίου 
διαθέσιμο κατά το χρόνο παράδοσης των ως άνω 
ποσοτήτων. 

(ε) Οι όροι και οι προϋποθέσεις σχηματισμού Ομάδων 
Επιχειρήσεων, οι ειδικότεροι όροι και οι προϋποθέσεις 
για τη συμμετοχή Επιχειρήσεων Αερίου ως μελών Ομά¬ 
δων Επιχειρήσεων, καθώς και κάθε άλλο στοιχείο που 
είναι απαραίτητο για την ολοκλήρωση της διαδικασίας 
του διαγωνισμού. 

(στ) Οι λόγοι κήρυξης του διαγωνισμού ως άγονου 

(ζ) Οποιεσδήποτε άλλες ρυθμίσεις κρίνονται αναγκαί¬ 
ες από τη ΔΕΠΑ για την επίτευξη του σκοπού των 
διαγωνισμών. 

2. Η πρόσκληση υποβολής προσφορών συνοδεύεται 
από τα ακόλουθα, κατ’ ελάχιστον, συμβατικά τεύχη και 
πληροφοριακό υλικό: 

(α) Πληροφοριακό δελτίο, όπου συνοψίζονται, μεταξύ 
άλλων, στοιχεία αναφορικά με: 

- Το νομικό και συμβατικό πλαίσιο που διέπει τη σύ¬ 
σταση και λειτουργία των Ε.Π.Α. 

- Τα πάγια περιουσιακά στοιχεία του Συστήματος Δι¬ 
ανομής Φυσικού Αερίου, που έχουν ήδη κατασκευαστεί 
ή που είναι υπό κατασκευή και τα οποία θα παραχω- 
ρηθούν κατά χρήση από τη ΔΕΠΑ προς την αντίστοιχη 
Ε.Π.Α. για εκμετάλλευση, καθώς και τα δικαιώματα ανά¬ 
πτυξης, χρήσης και εκμετάλλευσης μελλοντικών δικτύων 
διανομής φυσικού αερίου που θα κατασκευαστούν από 
τις Ε.Π.Α. 

- Τις ισχύουσες συμβάσεις που θα εκχωρηθούν σε 
κάθε Ε.Π.Α. 

- Τα αποτελέσματα τυχόν εμπορικών και τεχνικών 
μελετών, που έχουν εκπονηθεί από τη ΔΕΠΑ ή τους 
συμβούλους της, σχετικά με την περιοχή αρμοδιότητας 
κάθε Ε.Π.Α. 

- Αλλες σχετικές πληροφορίες για κάθε Ε.Π.Α., 

(β) καταστατικό των Ε.Π.Α., 

(γ) Σύμβαση Μετόχων, 

(δ) Σχέδιο της Άδειας Διανομής Φυσικού Αερίου για 
κάθε Ε.Π.Α., στην οποία θα περιληφθεί το ελάχιστο μή¬ 
κος δικτύου που υποχρεούται να κατασκευάσει η Ε.Π.Α., 
όπως αυτό θα καθοριστεί στην πρόσκληση υποβολής 
προσφορών. 

(ε) Την έκθεση αποτίμησης του ορκωτού ελεγκτή 
για τις εισφορές σε είδος του άρθρου 4 παρ. 8 του ν. 
2364/1995 από τη ΔΕΠΑ για την κάλυψη του Μετοχικού 
Κεφαλαίου κάθε Ε.Π.Α. 

(στ) Υπόδειγμα τραπεζικής εγγυητικής επιστολής, σύμ¬ 
φωνα με το άρθρο 5 παρ. 1 της παρούσας, και 

(ζ) Το ενδεικτικό χρονοδιάγραμμα των διαγωνισμών. 

Τα συμβατικά τεύχη που περιγράφονται στα εδά¬ 
φια (β) και (γ) ανωτέρω παρέχονται στους Διαγωνι- 
ζομένους σε σχέδιο, προκειμένου να διατυπώσουν 
τυχόν παρατηρήσεις εντός συγκεκριμένης χρονικής 
περιόδου, σύμφωνα με το χρονοδιάγραμμα των δι¬ 
αγωνισμών. 

Τα συμβατικά τεύχη των εδαφίων (δ), (ε) και (στ) 
ανωτέρω παρέχονται σε σχέδιο, αποκλειστικά προς 
ενημέρωση. 


Αρθρο 7 

Υποχρεωτικοί ελάχιστοι όροι της Σύμβασης Μετόχων 
και του καταστατικού των Ε.Π.Α. 

1. Ο Επενδυτής υποχρεούται να υπογράψει από κοινού 
με τη ΔΕΠΑ: 

(α) Το καταστατικό της Ε.Π.Α., 

(β) Τη Σύμβαση Μετόχων. 

2. Το καταστατικό και η Σύμβαση Μετόχων θα περι¬ 
λαμβάνουν κατ’ ελάχιστον τους παρακάτω υποχρεω¬ 
τικούς όρους: 

(α) Το Διοικητικό Συμβούλιο της κάθε Ε.Π.Α. θα αποτε- 
λείται από επτά (7) μέλη, από τα οποία δύο (2) μέλη δι¬ 
ορίζονται από τον Επενδυτή, δύο (2) διορίζονται από τη 
ΔΕΠΑ, ένα (1) μέλος προτείνεται από τον μειοψηφούντα 
μέτοχο και διορίζεται από τον πλειοψηφούντα μέτοχο, 
ένα (1) μέλος προτείνεται από την Κ.Ε.Δ.Ε. σύμφωνα με 
το άρθρο 5 παρ. 2 του ν. 2364/1995, όπως ισχύει, και 
διορίζεται από τον πλειοψηφούντα μέτοχο και ένα (1) 
μέλος (ο Πρόεδρος) διορίζεται από τον πλειοψηφούντα 
μέτοχο από κατάλογο ο οποίος καταρτίζεται από τη 
ΔΕΠΑ ή τον Επενδυτή εναλλάξ. 

(β) Ο Επενδυτής θα έχει τη διαχείριση της Ε.Π.Α. και θα 
έχει το δικαίωμα επιλογής του Γ ενικού Διευθυντή της, 
σύμφωνα με τα προβλεπόμενα στη Σύμβαση Μετόχων. 

Ο Γ ενικός Διευθυντής δεν μπορεί να είναι μέλος του 
Διοικητικού Συμβουλίου. 

Η Σύμβαση Μετόχων θα προβλέπει επίσης ότι, στην 
περίπτωση που η συμμετοχή του Επενδυτή στο Μετο¬ 
χικό Κεφάλαιο της αντίστοιχης Ε.Π.Α. μειωθεί κάτω από 
35%, ο Επενδυτής θα παύει να προτείνει μέλη του Διοι¬ 
κητικού Συμβουλίου και να επιλέγει το Γ ενικό Διευθυντή. 
Επιπλέον θα προβλέπει τις συνέπειες παράβασης των 
ανωτέρω και τη διαδικασία επίλυσης των διαφορών. 

(γ) Ο Επενδυτής δεν θα δικαιούται να μεταβιβάσει τις 
μετοχές του στην Ε.Π.Α για χρονική διάρκεια τουλάχι¬ 
στον πέντε (5) ετών από τη σύσταση αυτής. 

Μετά την πρώτη πενταετία ή όποια άλλη χρονική 
περίοδο συμφωνηθεί στη Σύμβαση Μετόχων, αν ο Επεν¬ 
δυτής επιθυμεί να μεταβιβάσει τις μετοχές του, η ΔΕΠΑ 
έχει δικαίωμα προτίμησης κατά τα ειδικότερα οριζό¬ 
μενα στη Σύμβαση Μετόχων και στο καταστατικό της 
κάθε Ε.Π.Α. Επιπλέον, η Επιχείρηση Αερίου η οποία θα 
συμμετέχει στο Μετοχικό Κεφάλαιο του Επενδυτή με 
ποσοστό τουλάχιστον ίσο με το ποσοστό της καταστα¬ 
τικής μειοψηφίας, δεν θα δικαιούται να μεταβιβάσει τις 
μετοχές της για χρονική διάρκεια τουλάχιστον πέντε 
(5) ετών από τη σύσταση της Ε.Π.Α. 

Η Σύμβαση Μετόχων θα προβλέπει τους όρους και τις 
προϋποθέσεις μεταβίβασης αυτών μετά την παρέλευση 
της πρώτης πενταετίας και τις συνέπειες αυτής της 
μεταβίβασης αναφορικά με το δικαίωμα επιλογής του 
Γ ενικού Διευθυντή και πρότασης και διορισμού μελών 
του Διοικητικού Συμβουλίου. 

(δ) Η διάρκεια της κάθε Ε.Π.Α. θα είναι τουλάχιστον 
τριάντα (30) έτη. Σύμφωνα με την Απόφαση Παρέκκλι¬ 
σης, το αποκλειστικό δικαίωμα για την ανάπτυξη και 
λειτουργία συστήματος διανομής και για τις σχετικές 
δραστηριότητες προμήθειας παραχωρείται στην Ε.Π.Α. 
Στερεός Ελλάδας και Εύβοιας για 10 έτη, στη Ε.Π.Α. 
Κεντρικής Μακεδονίας για 20 έτη, και στην Ε.Π.Α. Ανα¬ 
τολικής Μακεδονίας και Θράκης για 20 έτη, από την 
έναρξη της προμήθειας φυσικού αερίου μέσω των εν 
λόγω δικτύων διανομής. 

(ε) Ο Επενδυτής υποχρεούται, τόσο κατά την τυχόν 
πρόωρη λύση, όσο και κατά τη συμβατική λήξη της 
διάρκειας της Αδειας Διανομής Φυσικού Αερίου, να 
μεταβιβάσει στη ΔΕΠΑ ή σε οποιοδήποτε πρόσωπο 
υποδείξει η ΔΕΠΑ όλες τις μετοχές που κατέχει στην 
αντίστοιχη Ε.ΠΑ. Οι όροι της μεταβίβασης θα ορίζονται 
στη Σύμβαση Μετόχων. 

(στ) Οι μετοχές που κατέχει ο Επενδυτής στην Ε.Π.Α. 
δεν μπορούν να ενεχυριάζονται πάρα μόνον μετά από 
σχετική έγκριση της ΔΕΠΑ, σύμφωνα με τα όσα θα 
ορίζονται στη Σύμβαση Μετόχων. 

(ζ) Την υποχρέωση επανεπένδυσης για την επέκταση 
του δικτύου επιπλέον εσόδων, που τυχόν προκύψουν 
σε περίπτωση επίτευξης υψηλότερου εσωτερικού συ¬ 
ντελεστή απόδοσης από αυτόν που προβλέπεται στην 
Απόφαση Παρέκκλισης και τα οποία (έσοδα) δεν θα 
υπολογίζονται για τη διανομή μερισμάτων στους με¬ 
τόχους κάθε Ε.Π.Α. Οι εσωτερικοί αυτοί συντελεστές 


απόδοσης (περιλαμβανομένων των δραστηριοτήτων 
διανομής και προμήθειας) για κάθε Ε.Π.Α., σύμφωνα με 
την Απόφαση Παρέκκλισης είναι: 10,4% για την Ε.Π.Α. 
Στερεός Ελλάδας και Εύβοιας, 4% για την Ε.Π.Α. Ανα¬ 
τολικής Μακεδονίας και Θράκης και 6% για την Ε.Π.Α. 
Κεντρικής Μακεδονίας. 

Αρθρο 8 
Έναρξη Ισχύος 

Η ισχύς της παρούσας Υπουργικής Απόφασης αρχίζει 
από τη δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2013 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 

